b'\n_START_ARTICLE_\nAkillessene\n_START_PARAGRAPH_\nAkillessenen er senen plassert bakerst p\xc3\xa5 foten, og er den tykkeste og sterkeste senen i menneskets kropp. Akillessenen er lokalisert der hvor de to st\xc3\xb8rste leggmusklene, gastrocnemius og soleus, er festet til h\xc3\xa6lbenet, calcaneus.\n_START_SECTION_\nSagnet om Akilles\n_START_PARAGRAPH_\nAkillessenen er oppkalt etter Akilles, som etter sigende ble dyppet i elven Styx, hvilket gjorde ham us\xc3\xa5rbar. Da han ble dyppet i elven ble han holdt fast i enden av sin h\xc3\xb8yre fot, hvilket gjorde at h\xc3\xa6len hans ble det svakeste sted p\xc3\xa5 kroppen \xe2\x80\x93 og det var nettopp der Paris av Troja traff ham med en pil som ble hans banes\xc3\xa5r. Det var Philip Verheyen, en flamsk anatomist fra det 17. \xc3\xa5rhundre, som ga akillessenen dens navn.\n_START_SECTION_\nVanlige skader og behandling\n_START_PARAGRAPH_\nSpesielt under l\xc3\xb8ping blir akillessenen utsatt for store belastninger, avrevet akillessene (akilles ruptur) er derfor en vanlig l\xc3\xb8peskade. Tilstanden er sv\xc3\xa6rt smertefull, og gir en voldsom smerte som nesten kan v\xc3\xa6re lammende.'